
DR.31.10.2017                                                        53                   

 
universiti atau semasa mereka mahu masuk ke dalam negara kita lagi bagi memastikan 
perkara ini dapat dibendung. 

 Berhubung dengan pekerja asing, saya juga ingin mengambil kesempatan ini untuk 
meminta pihak kerajaan melihat secara serius bagaimana kerajaan boleh mengawal 
kemasukan pekerja asing ini. Sekarang kita tidak nafikan mereka ini ada di mana-mana. Yang 
ada permit kita tidak hendak ceritalah. Sememangnya kadang-kadang ada keperluan kerana 
keadaan industri itu tidak menarik minat untuk anak-anak kita bekerja.  

Akan tetapi, yang tidak berpermit ini, yang masuk melalui persisiran-persisiran, yang 
masuk berbagai-bagai cara ini, macam mana hendak kita kurangkan dalam negara kita? 
Sekarang kita pergi ke tempat-tempat tertentu, kita pula yang takut dengan ramainya mereka 
ini. Jadi, kita harap ada satu daya usaha yang sememangnya sangat baik sekarang ini tetapi 
ditingkatkan lagi bagi memastikan pekerja-pekerja asing yang tidak mempunyai permit yang 
sah ini dilakukan sesuatu supaya dapat dikawal.  

Saya juga ingin menyentuh berkenaan dengan pusat judi. Statistik menunjukkan 
banyaknya pusat judi yang tidak berlesen masih beroperasi. Perkara ini mestilah diberikan 
arahan, kerajaan mesti mengeluarkan arahan tidak boleh lagi pusat-pusat judi baru 
diluluskan- full-stop. Itu sahaja caranya. Tidak boleh kita timbang tara lagi perkara ini. Ini 
kerana ternyata pusat-pusat ini mengganggu kehidupan berkeluarga dalam masyarakat kita 
ini. 

 Tuan Yang di-Pertua, seterusnya saya hendak bawa isu kawasan saya. Saya 
mohon sangat-sangatlah dekat Pasir Gudang ini- rakan saya sebelah sana pun asyik sahaja 
kacau saya juga. Dia tahu dekat Parlimen ini saya bercakap tidak berhenti soal Hospital Pasir 
Gudang, tetapi dia datang di kawasan saya, dia cerita juga Hospital Pasir Gudang. Dia buat 
press statement pasal Hospital Pasir Gudang, macam saya ini tidak buat kerja di Parlimen. 
Jadi saya hendak mintalah kerajaan terutamanya Menteri Kesihatan, Menteri Jabatan Kerja 
Raya selesaikan cepat apa pun masalah. Apa yang penting, rakyat Pasir Gudang ini terbela 
dari segi hospital ini. Cepat, jangan sampai bagi peluang lagi. Lagi sekali kalau Yang 
Berhormat Kapar datang sebut pasal hospital, tahu saya hendak cakap macam mana... 

 Tuan Manivannan A/L Gowindasamy [Kapar]:  Kapar datang minggu depan. 

 Datuk Mohd Idris bin Jusi [Batu Pahat]:  Kerajaan tidak buat. 

 Dato' Hajah Normala binti Abdul Samad [Pasir Gudang]:  Ini dia. 

 Dato’ Dr. Haji Noor Azmi bin Ghazali [Bagan Serai]: Yang Berhormat Kapar tiada 
kerja lain hendak buat, jaga tempat orang. 

 Dato' Hajah Normala binti Abdul Samad [Pasir Gudang]: Jadi, keluar cakap- 
sekarang yang terbaru dua hari lepas, lepas bajet Tuan Yang di-Pertua, dia keluarkan, dia 
kata, “Mana janji BN?” “Penipu”, dia kata. “Hendak buat hospital, tidak buat.” “Perdana 
Menteri tiada sebut pun dalam bajet.” Dia tidak faham, dia tidak faham. Saya yakin kawan-
kawan dekat sana orang pandai, faham. Sudah sebut bajet itu hari lulus, buat apa hendak 
sebut bajet ini lagi, betul tidak? Akan tetapi dia orang ini buat-buat tidak faham, hendak cari 
pasal. 

 Jadi jangan, Yang Berhormat Kapar, jangan kacau saya pasal hospital. Kita semua 
ada saksi dalam hospital ini bahawa Hospital Pasir Gudang akan dibina pada tahun 2018. 
Akan tetapi, saya mohon Menteri beri jawapan, buat press statement yang sejelas-jelasnya 
pasal Hospital Pasir Gudang... 

 Tuan Manivannan A/L Gowindasamy [Kapar]: Kita satu geng. Kapar pun tiada 
hospital. 

 Dato' Hajah Normala binti Abdul Samad [Pasir Gudang]: [Berucap dalam bahasa 
Tamil] [Ketawa] 

Seterusnya, saya ingin menyentuh, Tuan Yang di-Pertua, yang lagi satu hal ini. Pasir 
Gudang ini dua perkara yang jadi panas-panas. 

 Dr. Izani bin Husin [Pengkalan Chepa]: Yang Berhormat Pasir Gudang, sikit 
sahaja.  

 Dato' Hajah Normala binti Abdul Samad [Pasir Gudang]: Tidak boleh, tidak 
cukup. Pasal lebuh raya. Minta maaf 



universiti atau semasa mereka mahu masuk ke dalam negara kita lagi bagi memastikan perkara ini dapat dibendung. Berhubung dengan pekerja asing, saya juga ingin mengambil kesempatan ini untuk meminta pihak kerajaan melihat secara serius bagaimana kerajaan boleh mengawal kemasukan pekerja asing ini. Sekarang kita tidak nafikan mereka ini ada di mana-mana. Yang ada permit kita tidak hendak ceritalah. Sememangnya kadang-kadang ada keperluan kerana keadaan industri itu tidak menarik minat untuk anak-anak kita bekerja. Akan tetapi, yang tidak berpermit ini, yang masuk melalui persisiran-persisiran, yang masuk berbagai-bagai cara ini, macam mana hendak kita kurangkan dalam negara kita? Sekarang kita pergi ke tempat-tempat tertentu, kita pula yang takut dengan ramainya mereka ini. Jadi, kita harap ada satu daya usaha yang sememangnya sangat baik sekarang ini tetapi ditingkatkan lagi bagi memastikan pekerja-pekerja asing yang tidak mempunyai permit yang sah ini dilakukan sesuatu supaya dapat dikawal. Saya juga ingin menyentuh berkenaan dengan pusat judi. Statistik menunjukkan banyaknya pusat judi yang tidak berlesen masih beroperasi. Perkara ini mestilah diberikan arahan, kerajaan mesti mengeluarkan arahan tidak boleh lagi pusat-pusat judi baru diluluskan- full-stop. Itu sahaja caranya. Tidak boleh kita timbang tara lagi perkara ini. Ini kerana ternyata pusat-pusat ini mengganggu kehidupan berkeluarga dalam masyarakat kita ini. Tuan Yang di-Pertua, seterusnya saya hendak bawa isu kawasan saya. Saya mohon sangat-sangatlah dekat Pasir Gudang ini- rakan saya sebelah sana pun asyik sahaja kacau saya juga. Dia tahu dekat Parlimen ini saya bercakap tidak berhenti soal Hospital Pasir Gudang, tetapi dia datang di kawasan saya, dia cerita juga Hospital Pasir Gudang. Dia buat press statement pasal Hospital Pasir Gudang, macam saya ini tidak buat kerja di Parlimen. Jadi saya hendak mintalah kerajaan terutamanya Menteri Kesihatan, Menteri Jabatan Kerja Raya selesaikan cepat apa pun masalah. Apa yang penting, rakyat Pasir Gudang ini terbela dari segi hospital ini. Cepat, jangan sampai bagi peluang lagi. Lagi sekali kalau Yang Berhormat Kapar datang sebut pasal hospital, tahu saya hendak cakap macam mana... Tuan Manivannan A/L Gowindasamy [Kapar]: Kapar datang minggu depan. Datuk Mohd Idris bin Jusi [Batu Pahat]: Kerajaan tidak buat. Dato' Hajah Normala binti Abdul Samad [Pasir Gudang]: Ini dia. Dato' Dr. Haji Noor Azmi bin Ghazali [Bagan Serai]: Yang Berhormat Kapar tiada kerja lain hendak buat, jaga tempat orang. Dato' Hajah Normala binti Abdul Samad [Pasir Gudang]: Jadi, keluar cakap- sekarang yang terbaru dua hari lepas, lepas bajet Tuan Yang di-Pertua, dia keluarkan, dia kata, "Mana janji BN?" "Penipu", dia kata. "Hendak buat hospital, tidak buat." "Perdana Menteri tiada sebut pun dalam bajet." Dia tidak faham, dia tidak faham. Saya yakin kawan- kawan dekat sana orang pandai, faham. Sudah sebut bajet itu hari lulus, buat apa hendak sebut bajet ini lagi, betul tidak? Akan tetapi dia orang ini buat-buat tidak faham, hendak cari pasal. Jadi jangan, Yang Berhormat Kapar, jangan kacau saya pasal hospital. Kita semua ada saksi dalam hospital ini bahawa Hospital Pasir Gudang akan dibina pada tahun 2018. Akan tetapi, saya mohon Menteri beri jawapan, buat press statement yang sejelas-jelasnya pasal Hospital Pasir Gudang... Tuan Manivannan A/L Gowindasamy [Kapar]: Kita satu geng. Kapar pun tiada hospital. Dato' Hajah Normala binti Abdul Samad [Pasir Gudang]: [Berucap dalam bahasa Tamil] [Ketawa]. Seterusnya, saya ingin menyentuh, Tuan Yang di-Pertua, yang lagi satu hal ini. Pasir Gudang ini dua perkara yang jadi panas-panas. Dr. Izani bin Husin [Pengkalan Chepa]: Yang Berhormat Pasir Gudang, sikit sahaja. Dato' Hajah Normala binti Abdul Samad [Pasir Gudang]: Tidak boleh, tidak cukup. Pasal lebuh raya. Minta maaf.